ธุรกิจอาหารเทียม กำลังน่าจับตามอง
ถ้าพูดถึง “ของเทียม” เราคงคุ้นเคยกับสิ่งประดิษฐ์หลายๆ อย่าง ไม่ว่าจะเป็น ขาเทียม น้ำตาเทียม หรือแม้กระทั่งสมองเทียม หรือปัญญาประดิษฐ์ที่เราเรียกกัน  อีกหนึ่งสิ่งที่น่าสนใจไม่แพ้ของเทียมเหล่านั้น คือ อาหารเทียม
27 มิ.ย. 2563

ธุรกิจอาหารเทียม กำลังน่าจับตามอง /โดย ลงทุนแมน
ถ้าพูดถึง “ของเทียม” เราคงคุ้นเคยกับสิ่งประดิษฐ์หลายๆ อย่าง
ไม่ว่าจะเป็น ขาเทียม น้ำตาเทียม หรือแม้กระทั่งสมองเทียม หรือปัญญาประดิษฐ์ที่เราเรียกกัน
อีกหนึ่งสิ่งที่น่าสนใจไม่แพ้ของเทียมเหล่านั้น คือ อาหารเทียม
แล้วธุรกิจอาหารเทียมน่าสนใจ และน่าจับตามองอย่างไร
ลงทุนแมนจะเล่าให้ฟัง
╔═══════════╗
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
╚═══════════╝
ถ้าพูดถึงอาหารเทียม อย่างแรกที่หลายคนจะนึกถึงคงไม่พ้น เนื้อเทียม
และหลายคนอาจคิดไม่ถึงว่า บริษัทผลิตเนื้อเทียมจะมีมูลค่าหลายแสนล้านบาท..
บริษัทนั้นคือ Beyond Meat
เป็นบริษัทที่ผลิตเนื้อเทียมโดยมีโปรตีนจากธรรมชาติเป็นส่วนประกอบหลัก
และเป็นบริษัทผลิตเนื้อเทียมรายเดียวที่จดทะเบียนในตลาดหลักทรัพย์ Nasdaq
สินค้าที่น่าสนใจคือ เนื้อวัวเทียม ที่มีกลิ่นหอม รสชาติใกล้เคียงกับเนื้อวัวของจริง
และมีสีแดงสดในเนื้อเหมือนเลือดจริง ซึ่งเป็นน้ำที่สกัดมาจากต้นบีตรูต
นอกจากเนื้อวัวเทียมแล้ว 
ยังมีอีกหลายสินค้าที่น่าสนใจของ Beyond Meat เช่น
ไส้กรอกเนื้อเทียม และ เบอร์เกอร์เนื้อเทียม
เนื้อเทียมของ Beyond Meat เป็นที่นิยมในกลุ่มคนที่กินมังสวิรัติ
ประกอบกับกระแสดูแลสุขภาพ และกระแสต่อต้านการทารุณสัตว์มีมากขึ้นเรื่อยๆ ในช่วงหลายปีที่ผ่านมา
คนจึงหันมาบริโภคเนื้อเทียมกันมากขึ้น
จนรายได้ของ Beyond Meat เพิ่มขึ้นแบบก้าวกระโดด
ปี 2017 รายได้ 1,036 ล้านบาท
ปี 2018 รายได้ 2,795 ล้านบาท
ปี 2019 รายได้ 6,792 ล้านบาท
นอกจากธุรกิจเนื้อเทียมแล้ว
อีกหนึ่งธุรกิจอาหารเทียมที่หลายคนอาจนึกไม่ถึง คือ “น้ำนมแม่เทียม”
บริษัทที่น่าสนใจ ชื่อว่า Biomilq
เป็นบริษัทสตาร์ตอัปเล็กๆ ในสหรัฐอเมริกา ที่วิจัยและผลิตน้ำนมแม่เทียม 
โดยใช้เทคโนโลยีสร้างน้ำนมจากเซลล์เยื่อบุน้ำนมแม่
Biomilq เกิดขึ้นจากปัญหาที่ว่า
แม่ลูกอ่อนในสหรัฐฯ มากถึง 4 จาก 5 คน มีน้ำนมจากเต้าไม่เพียงพอให้ทารกดื่มถึงอายุ 6 เดือน
ซึ่งเป็นช่วงเวลาที่เหมาะสมที่ทารกควรได้ดื่มนมจากเต้าของแม่
เมื่อน้ำนมไม่พอ คุณแม่เหล่านั้นต้องหันไปพึ่งพานมผงสำเร็จรูป ที่มีสารอาหารน้อยกว่า
กระบวนการผลิตมีการสิ้นเปลืองทรัพยากรน้ำจำนวนมาก และเกิดมลพิษจากกระบวนการผลิตสูง
ซึ่งตรงกันข้ามกับ Biomilq
ที่น้ำนมเทียมมีคุณค่าสารอาหารครบถ้วนใกล้เคียงน้ำนมแม่ของจริง
ใช้ทรัพยากรน้ำในการผลิตต่ำ และปล่อยก๊าซเรือนกระจกในกระบวนการผลิตน้อยมาก
แนวคิดนี้ไปถูกใจ บิลล์ เกตส์ ผู้ก่อตั้งและอดีตผู้บริหาร Microsoft
เจ้าของกองทุน Breakthrough Energy ที่เน้นให้เงินสนับสนุนกับบริษัทที่พัฒนานวัตกรรมรักษ์โลก
ทำให้ Biomilq ได้เงินสนับสนุนจาก Breakthrough Energy ประมาณ 110 ล้านบาท
เพื่อเป็นทุนในการพัฒนา ต่อยอดการผลิตในเชิงพาณิชย์ในอนาคต
จะเห็นว่า ทั้งสองธุรกิจอาหารเทียมกำลังเป็นที่จับตามองจากทั้งผู้บริโภคและนักลงทุน
เพราะอาหารเทียมเหล่านี้ สามารถทดแทนของจริงได้สมบูรณ์มากขึ้นทุกที
ด้วยเทคโนโลยีที่พัฒนาอย่างไม่หยุดยั้งในทุกวันนี้
อีกไม่นานเราคงได้เห็นอาหารเทียมที่มีรูป รส กลิ่น เหมือนกับอาหารจริงอย่างแยกไม่ออก
ถึงเวลานั้นอาจทำให้หลายคนไม่สนใจเลยก็ได้
ว่าอาหารที่กินเข้าไปเป็นของจริง หรือ ของเทียม..
----------------------
อัปเดตสถานการณ์และภาวะเศรษฐกิจกับ Blockdit  มีพอดแคสต์ให้ฟังระหว่างเดินทางด้วย
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-